CELEX: C2005/132/63
Language: da
Date: 2005-05-28 00:00:00
Title: Sag T-139/05: Sag anlagt den 31. marts 2005 af Charlotte Becker m.fl. mod Europa-Parlamentet

28.5.2005   
            
            
               DA
            
            
               Den Europæiske Unions Tidende
            
            
               C 132/35
            
         Sag anlagt den 31. marts 2005 af Charlotte Becker m.fl. mod Europa-Parlamentet
   (Sag T-139/05)
   (2005/C 132/63)
   Processprog: fransk
   Ved De Europæiske Fællesskabers Ret i Første Instans er der den 31. marts 2005 anlagt sag mod Europa-Parlamentet af Charlotte Becker, Menton (Frankrig), Seamus Killeen, Sutton (Dublin), Robert Payne, Terenure (Dublin), Deirdre Gallagher, Terenure (Dublin), Paul Van Raij, Overveen (Nederlandene), og Wilhemus Van Miltenburg, Huizen (Nederlandene), ved avocats Georges Vandersanden, Laure Levi og Aurore Finchelstein.
   Sagsøgerne har nedlagt følgende påstande:
   
               —
            
            
               Med undtagelse af Deirdre Gallagher: Annullation af sagsøgernes pensionsopgørelser af maj 2004, således, at der anvendes en justeringskoefficient for hovedstaden i deres bopælsland, eller i det mindste en justeringskoefficient, der på passende måde afspejler forskellene i leveomkostninger på de steder, hvor sagsøgerne anses for at afholde deres udgifter, og som således er i overensstemmelse med ækvivalensprincippet.
            
         
               —
            
            
               For så vidt angår Deirdre Gallagher: Annullation af hendes lønseddel for maj 2004, således, at der på den godtgørelse, der ydes som følge af, at hun er sat på ventepenge, anvendes en justeringskoefficient, der er fastsat for hovedstaden i bopælslandet, eller i det mindste en justeringskoefficient, der på passende måde afspejler forskellene i leveomkostninger på de steder, hvor sagsøgeren anses for at afholde sine udgifter, og som således er i overensstemmelse med ækvivalensprincippet.
            
         
               —
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne har til støtte for søgsmålet påberåbt de samme søgsmålsgrunde og væsentligste argumenter som dem, der er påberåbt i sag T-35/05.